**NOTĂ INFORMATIVĂ**

la proiectul de Hotărîre de Guvern cu privire la modificarea Hotărârii Guvernului nr.647/2014 privind punerea în aplicare a secțiunilor a 271-a și a 281 -a din Codul Vamal al Republicii Moldova

|  |
| --- |
| **1. Denumirea autorului şi, după caz, a participanților la elaborarea proiectului**  |
|  Prezentul proiect de hotărîre este elaborat de către Ministerul Finanțelor (Serviciul Vamal). |
| **2.** **Condițiile ce au impus elaborarea proiectului de act normativ şi finalităţile urmărite**  |
| Prin prezentul proiect se propune modificarea Hotărârii Guvernului nr.647/2014 privind punerea în aplicare a secțiunilor a 271-a și a 281 -a din Codul Vamal al Republicii Moldova.Modificările propuse prin proiect vizează în special: - punerea în aplicare uniformizată a criteriului de conformitate vamală și fiscală; - implementarea conceptului de sistem informațional automatizat pentru gestionarea autorizației AEO (în continuare - SIA ”e-AEO”). Proiectul propus are drept scop modernizarea Programului AEO și garantarea principiilor trasate de asigurare a siguranței și securității lanțului de aprovizionare, facilitatea comerțului. SIA ”e-AEO” va permite gestionarea automatizată a raporturilor juridice și administrative ce derivă din reglementările naționale și internaționale ale AEO ca instituție de drept și va facilita schimbul de informații în raport cu mediul de afaceri (solicitanți/titulari AEO).  |
| **3.** **Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene**  |
| Prezentul proiect, oferă un cadru normativ îmbunătățit prin armonizarea la standardele UE, în corelare cu dispozițiile legale reglementate de cadrul legislativ existent în UE, transpus din art. 39 litera (a) din Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii, astfel cum a fost modificat ultima oară prin Regulamentul (UE) 2016/2339 al Parlamentului European și al Consiliului din 14 decembrie 2016 și art.24 din Regulamentul de punere în aplicare (UE) nr. 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr.952/2013 al Parlamentului European și al Consiliului de stabilire a Codului vamal al Uniunii, publicat în Jurnalul Oficial al Uniunii Europene L 343 din 29 decembrie 2015, în versiunea modificată ultima oară 15.03.2021. |
| **4.** **Principalele prevederi ale proiectului şi evidenţierea elementelor noi**  |
| Modificarea Hotărârii Guvernului nr.647/2014 privind punerea în aplicare a secțiunilor a 271-a și a 281 -a din Codul Vamal al Republicii Moldova*,* presupune:- aprobarea modificărilor operate în Regulamentul privind procedura de eliberare, suspendare şi retragere a autorizației de agent economic autorizat prevăzut în Anexa nr.1 la Hotărîre, precum și stabilirea procedurii de autorizare, suspendare, retragere și anulare a Autorizației AEO prin intermediul sistemului informațional automatizat SIA ”e-AEO” ;- aprobarea modificărilor operate în Regulamentul privind procedura de eliberare, suspendare, retragere şi anulare a autorizaţiei pentru utilizarea procedurilor simplificate prevăzut în Anexa nr.2 la Hotărîre;- aprobarea modificărilor operate în Regulamentul cu privire la organizarea şi funcționarea ghișeului unic în domeniul eliberării autorizaţiei de agent economic autorizat prevăzut în Anexa nr.3 la Hotărîre;- aprobarea modificărilor operate în Regulamentul cu privire la logoul AEO prevăzut în Anexa nr.4 la Hotărîre; Printre principalele elemente noi prevăzute în proiect este reglementarea aplicării electronice prin intermediul SIA ”e-AEO”, care reprezintă o soluție informatică, constituită din interconexiunea unui ansamblu de resurse și tehnologii informaționale, mijloace tehnice de program și metodologii, precum și infrastructură, destinată utilizatorului pentru procesarea informației privind eliberarea autorizației AEO, monitorizarea și reevaluarea titularilor statutului AEO. |
| **5.** **Fundamentarea economico-financiară**  |
| Proiectul nu prevede instituirea sau reorganizarea instituţională în autorităţile existente. Implementarea proiectului de hotărâre în cauză nu necesită resurse financiare bugetare.  |
| **6.** **Modul de încorporare a actului în cadrul normativ în vigoare**  |
| Proiectul hotărîrii corespunde prevederilor Codului Vamal al Republicii Moldova nr. 1149/2000 și al Legii nr. 100/2017 cu privire la actele normative. |
| **7.** **Avizarea şi consultarea publică a proiectului**  |
| În scopul respectării prevederilor Legii nr.239/2008 privind transparența în procesul decizional, proiectul a fost plasat pe pagina oficială a Ministerului Finanțelor, la compartimentul Transparența decizională/Consultări publice și va fi asigurată avizarea acestuia de către instituțiile interesate.În conformitate cu prevederile Regulamentului Guvernului, aprobat prin Hotărîrea Guvernului nr.610/2018, prezentul proiect urmează a fi remis Cancelariei de Stat pentru înregistrare. |
| **8.** **Constatările expertizei anticorupţie**  |
| Informația privind rezultatele expertizei anticorupție va fi inclusă după recepționarea raportului de expertiză anticorupție în sinteza obiecțiilor și propunerilor/recomandărilor la proiectul de hotărîre. |
| **9.** **Constatările expertizei de compatibilitate**  |
| Proiectul nu a fost supus expertizei de compatibilitate. |
| **10.** **Constatările expertizei juridice**  |
| Informația referitoare la concluziile expertizei juridice privind compatibilitatea proiectului de hotărîre cu alte acte normative în vigoare, precum şi respectarea normelor de tehnică legislativă va fi inclusă în sinteza obiecțiilor şi propunerilor/recomandărilor după recepționarea raportului de expertiză juridică. |

|  |
| --- |
|  **MINISTRU Dumitru BUDIANSCHI** |